بلونت سنگھ

بلونت سنگھ  (پیدائش:جون 1921ء - 27 مئی 1986ء) بیسویں صدی کے اردو اور ہندی کے مشہور و معروف ڈراما نویس، ناول و افسانہ نگار اور صحافی ہیں جنہوں نے جگا، پہلا پتھر، تاروپود، ہندوستان ہمارا جیسے افسانوی مجموعے اور کالے کوس، رات، چور اور چاند، چک پیراں کا جسا جیسے لازوال ناول تخلیق کیے اور اپنی تخلیقی صلاحیتوں سے اردو افسانے کو عالمی شناخت دینے میں اہم کردار ادا کیا۔

حالات زندگی و تخلیقی دور 
بلونت سنگھ جون 1921ء کو برطانوی ہندوستان میں گجرانوالہ، پنجاب کے گاؤں چک بہلول کے ایک سکھ خاندان میں پیدا ہوئے۔ والد کا نام سردار لابھ سنگھ تھا جو فوجی اسکول میں ٹیچر تھے۔ والد کا تبادلہ ڈیرہ دون ہوجانے کی وجہ سے بلونت سنگھ کو چھوٹی عمر میں پنجاب چھوڑنا پڑا۔ ان کی ابتدائی تعلیم کیمبرج اسکول دہرہ دون میں ہوئی۔ انہوں نے مشن اسکول ڈیرہ دون سے ہائی اسکول، پوئنگ کرسچن کالج الہ آباد یونیورسٹی سے بی اے کے امتحانات پاس کیے۔ الہ آباد میں انہوں نے ایک اقامتی ہوٹل کھولا جس کا نام امپیریل ہوٹل تھا مگر 1964ء میں انہوں نے ہوٹل بند کر دیا اور دہلی آکر رسالہآج کل کے ادارے میں شامل ہو گئے۔

بلونت سنگھ کا پہلا افسانہ سزا ساقی میں شائع ہوا تھا۔ پھر انہوں نے متعدد افسانے لکھے جن میں سے بعض اس بنا پر بہت مقبول ہوئے کہ ان میں پنجاب کے دیہاتوں اور خاص کر جاٹ سکھوں کی معیشت اور معاشرت کا باریک مطالعہ نظر آتا تھا۔ بلونت سنگھ کے فکشن کی سب سے بڑی خوبی پنجاب کے دیہات اور ماحول کا گہرا مشاہدہ اور سنسنی خیز کرداروں کی بازیافت ہے۔ زندگی کے بارے میں ان کا مجموعی رویہ کچھ طنز اور کچھ رومانی ہے جو بعض افسانوں میں نہایت کامیابی سے منعکس ہوا ہے۔

تصانیف

اردو افسانہ 
 طلسم خیال (افسانوی مجموعہ 1947ء) اس میں بارہ افسانے ہیں
 جگا
 پہلا پتھر
 ہندوستان ہمارا
 سنہرا دیس
 تاروپود
 بلونت سنگھ کے افسانے
 آبگینہ (نیا افسانوی مجموعہ، ترتیب و تحقیق: ڈاکٹر جمیل اختر)

ہندی افسانہ 
 پنجاب کی کہانیاں
 چلمن
 پہلا پتھر
 میری پریہ کہانیاں
 دیوتا کا جہنم
 پرتی ندھی کہانیاں
 بن باس تتھا انیہ کہانیاں
 ایلی ایلی
 میری تینتیس کہانیاں
 میں ضرور روؤں گی

اردو ناول  
 چک پیراں کا جسا
 رات، چور اور چاند
 کالے کوس

ہندی ناول 
 راوی بیاس
 صاحبِ عالم
 سونا آسمان
 دواکل گڑھ
 آگ کی کلیاں
 باسی پھول
 پھر صبح ہوگی
 راکا کی منزل

اردو ناولٹ 
 ایک معمولی لڑکی
 ایک عورت آبشار
 عہدِ نو میں ملازمت کے تیس مہینے

انتخاب 
بلونت سنگھ کے بہترین افسانے، ترتیب، تحقیق و مقدمہ پروفیسر گوپی چند نارنگ، ساہتیہ اکیڈمی بھارت، 1995ء

کلیات 
 کلیاتِ بلونت سنگھ (آٹھ جلدیں) ترتیب و تدوین: ڈاکٹر جمیل اختر

ناقدین کی رائے 
اردو کے ممتاز افسانہ نگار اشفاق احمد، بلونت سنگھ کے فن کے بارے میں کہتے ہیں :

وفات 
مشہور اردو افسانہ نگار بلونت سنگھ 27 مئی 1986ء کو الہ آباد، بھارت میں وفات پا گئے۔

حوالہ جات 

1921ء کی پیدائشیں
1986ء کی وفیات
اردو خاکہ نگار
اردو ناول نگار
اردو نثر نگار
اردو ڈراما نگار
بیسویں صدی کے ناول نگار
بھارتی مصنفین
بھارتی ناول نگار
بھارتی نثر نگار
فاضل جامعہ الہٰ آباد